בואו ליהנות מאתרים, מוזיאונים ופארקים, גנים בוטניים וסיורים בעיר הבירה שלנו - הכל ללא תשלום במהלך חופשת הפסח
הכותל, טיול על החומה, נופים מרהיבים ו-מה עוד אפשר לעשות בירושלים? אם אתם תוהים, הגעתם למקום הנכון, אספנו עבורכם את האתרים באזור ירושלים שיהיו פתוחים במהלך חופשת הפסח ללא עלות - עכשיו נותר לכם רק לבחור לאן להגיע קודם. זו השנה ה-15 שבנק הפועלים מאפשר למאות אלפי ישראלים ליהנות מעשרות אתרים ברחבי הארץ ללא תשלום בחול המועד פסח. בואו להתרשם מכמה מהם הנמצאים בבירה. שיהיה לכולם חג שמח.
יד לשריון פארק לטרון
מוזיאון השריון מציג בפני המבקרים תמצית מפוארת של מורשת השריון מאז קום המדינה - הישגים טכנולוגיים של חיל השריון, תערוכת מורשת השריון והוויה ציונית המייחדת אתרים לאומיים. מכל רחבי העולם פוקדים את האתר גם בוני דגמים המתעניינים בתחומי שריון. הם רואים באתר זה את המילה האחרונה בתחום יישומי הטכנולוגיה בתחום השריון.
מוזאון ארצות המקרא ירושלים מציג את ההיסטוריה של האנושות באמצעות אוסף עתיקות יחיד מסוגו בעולם, הכולל אלפי פריטים נדירים מארצות המזרח הקדום – ארצות המקרא.
הוא מספר מאיפה באנו ואיך הגענו לכאן. הוא מספר את הסיפור שלנו.
ההיסטוריה שלך התחילה כאן
ביקור במוזאון יפגיש אתכם עם התרבויות, הממלכות והאימפריות המפוארות ששגשגו במרחב זה – מצרים, שומר, בבל, אשור, כנען, פרס, יוון ורמי, תרבויות אלו פיתחו וקידמו את הבנתנו בתחומי המדע והטכנולוגיה, שפה וכתיבה, הכלכלה והמסחר, האמונה והדת, ולהן תרומה מכרעת בעיצובה של התרבות המערבית המוכרת לנו היום. המוזיאון מזמין אתכם לגלות את המקום בו נולדה האנושות, לפסוע בשבילי העבר של האימפריות הגדולות, לחוש בעוצמתה של ההיסטוריה שעיצבה והשפיעה על מציאות חיינו היום.
בימים א'-ה' (21-25 באפריל) יתקיים במוזיאון ארצות המקרא פסטיבל פסח לכל המשפחה "מתפרעונים" שייקח את המשתתפים לביקור במצרים העתיקה. במגוון תחנות והפעלות מיוחדות שיתקיימו במקביל לאורך כל היום יציע המוזיאון הצגות הומוריסטיות על חיי הנצח של המצרים הקדמונים, מופע ג'גלינג של החרטום המתלמד שינסה לגבור על התעלולים של משה רבינו ואהרון הכהן, סרט מיוחד לילדים על התפתחות הכתב בעולם הקדום עם דגש על כתב ההירוגליפים המצרי ופעילות מיוחדת הכוללת חידות על סודות הפירמידות.
סיורים לקהל הרחב במהלך חוה"מ:
ימים א'-ד', 21-24 באפריל (חוה"מ פסח):
בעברית: 11:00, 12:00, 13:00, 14:00, 15:00 | באנגלית: 10:30, 12:30
ביום ה', ה-25 באפריל (ערב חג שני של פסח):
באנגלית: 10:30 | בעברית: 11:00
מחכים לכם בגן הבוטני